Vero Căliman a publicat pe rețelel sociale imagini cu foștii săi colegi din Gașca Zurli, arătând că ei se înțeleg bine în continuare și că au rămas în relații bune după destrămarea trupei.
Foștii membri ai Găștii Zurli s-au jucat împreună, au cântat și s-au bucurat de timpul petrecut împreună. Vero Căliman a publicat fotografiile pe rețelele sociale, precizând că își promite să nu mai uite că "cele mai importante valori ale vieții sunt familia și prietenii".
Vero Căliman, mesaj emoționant despre familie și prieteni. Cum s-a pozat cu foștii săi colegi din Gașca Zurli
"Am avut una dintre cele mai frumoase duminici din viața mea.
Ne-am adunat fără să ne vorbim prea mult. Am fost la biserică, am băut cafea, am mâncat pizza, ne-am jucat și cel mai important am sărbătorit-o pe iubita noastră Andreea Ștefania Ghiță!
Cele mai importante valori ale vieții sunt familia și prietenii. Punct. Îmi promit să nu mai uit asta niciodată", a scris Vero Căliman în dreptul imaginilor publicate pe Instagram.
Și Lulu, fostul bucătar din Gașca Zurli a publicat imagini din timpul întîlnirii cu foștii colegi.
Fosta Fetiță Zurli, mărturisiri triste la scurt timp de la destrămarea Găștii. Prin ce trece Vero Căliman: "M-a rănit profund"
Vero Căliman a transmis un mesaj răvășitor la scurt timp după ce Gașca Zurli s-a destrămat. Ce a mărturisit fosta Fetiță Zurli: "M-a rănit profund..."
Vero Căliman a publicat pe rețelele sociale un mesaj emoționant, prin care și-a expus trăirile intense.
"Mi s-a spus că lumea nu este interesată de Vero Căliman. Și m-a rănit profund. De ce? Pentru că, în adâncul meu, fetița s-a simțit întotdeauna nedorită. Și atunci, am trăit în frică. Dacă nu voi mai fi fetița care până la urmă și-a câștigat locul, cine voi fi eu? Faptul că ea a reușit să obțină atenție a fost, pentru o perioadă de timp, o alinare și o amorțire, o dorință continuă de a rămâne și de a deveni din ce în ce mai iubită. Și a fost minunat. Acum, o iau de la capăt, dar cu o altă atitudine.
Nu nevoia de acceptare a celorlalți mă trage să demonstrez că merit să exist, ci dorința de a mă convinge pe mine. Ok, nu toată lumea este interesată sau are nevoie de mine. Dar am o familie și un grup de prieteni care mă iubesc până la lună și înapoi, iar eu nu știu cum să mă bucur de asta, pentru că nu știu cum să mă conving că merit. Știu că există mulți alții care trec prin asta. Care, aparent, au tot. Dar care nu se au pe ei. Care pleacă în vacanțe exotice, dar nu pot fugi de gândurile de insuficiență. Care au succese profesionale răsunătoare, dar care ajung acasă la un cămin gol și rece, pentru că nu se pot opri din muncă cu gândul că își vor pierde identitatea. Ceva sigur e de făcut, încerc în fiecare zi să mă reeduc, să găsesc o cale spre o pace activă. Voi reuși!".